text: 15.000 flere fløj fra Billund i februar
  02 marts 2016 kl. 09.15
  Næsten 15.000 flere passagerer fløj til eller fra Billund Lufthavn i februar i år sammenlignet med sidste år.
  I februar måned benyttede 178.869 passagerer Billund Lufthavn. Det er en stigning på  helt præcist 14.930 passagerer. Det fremgår af lufthavnens netop offentliggjorte trafiktal for februar 2016.
   Der er tale om vækst i alle tre passagerer-kategorier.
  Udenrigsrutetrafikken havde 118.939 passagerer mod 106.442 i 2015 og står dermed for hovedparten af stigningen.   Wizzair har fortsat god belægning på ruterne til Gdansk og Vilnius og Norwegians rute til Barcelona har også fremgangf, mens Ryanair fortsat har færre passagerer sammenlignet med 2015, hvilket skyldes færre ruter denne vinter.
  Indenrigsruten til København havde 8.887 passagerer, hvilket er en stigning på 704 rejsende.
   
  Chartertrafikken havde 50.412 passagerer - en fremgang på 1.743 passagerer.
  